Eelnõu: EMP Ühiskomitee Otsus millega muudetakse EMP lepingu protokolli nr 31 koostöö kohta konkreetsetes valdkondades väljaspool nelja vabadust (Eures) - Ühenduse ühise seisukoha eelnõu /* SEK/2006/1084 lõplik */





[pic] | EUROOPA ÜHENDUSTE KOMISJON | Brüssel 4.9.2006 SEK(2006) 1084 lõplik Eelnõu: EMP ÜHISKOMITEE OTSUS millega muudetakse EMP lepingu protokolli nr 31 koostöö kohta konkreetsetes valdkondades väljaspool nelja vabadust (Eures) - Ühenduse ühise seisukoha eelnõu - (komisjoni esitatud) SELETUSKIRI 1. EMP lepingu protokollis nr 31 on esitatud konkreetsed sätted ühenduse ja EMP EFTA riikide koostöö kohta väljaspool nelja vabadust. 2. Tööhõivealase koostöö laiendamiseks muudetakse lisatud EMP ühiskomitee otsuse eelnõuga protokolli nr 31 nii, et Liechtenstein hõlmatakse Euroopa tööturuasutuste süsteemi (Eures). EMP ühiskomitee 28. oktoobri 1996. aasta otsuse nr 56/96 alusel sätestatakse eelnõus koostööraamistik ja esitatakse kord, mille kohaselt Liechtenstein osaleb alates 1. jaanuarist 2007 Eurese võrgustiku tegevuses. 3. EMP lepingu rakendamise korda käsitleva nõukogu määruse (EÜ) nr 2894/94 artikli 1 lõike 3 punktis b nähakse ette, et nõukogu võtab komisjoni ettepanekul selliste otsuste suhtes vastu ühenduse seisukoha. 4. EMP ühiskomitee otsuse eelnõu esitatakse heakskiitmiseks nõukogule ja seejärel esitab komisjon võimalikult kiiresti ühenduse seisukoha EMP ühiskomitees. Eelnõu: EMP ÜHISKOMITEE OTSUS millega muudetakse EMP lepingu protokolli nr 31 koostöö kohta konkreetsetes valdkondades väljaspool nelja vabadust (Eures) EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga (edaspidi „leping“), eriti selle artikleid 86 ja 98, ning arvestades järgmist: (1) Lepingu protokolli nr 31 on muudetud EMP ühiskomitee [kuupäeva] otsusega nr …/… .[1] (2) EMP ühiskomitee 28. oktoobri 1996. aasta otsusega nr 56/96[2] laiendati lepinguosaliste koostööd nii, et lepingu protokolli nr 31 lisati Euroopa tööturuasutuste süsteem (Eures). (3) Esialgu jättis Liechtenstein endale õiguse otsustada osalemine Eurese tegevuses sõltuvalt lepingu protokollis nr 15 sätestatud isikute vaba liikumise valdkonnas rakendatavate üleminekumeetmete ühise läbivaatamise tulemustest. (4) Ühise läbivaatamise tulemuste alusel kehtestati EMP ühiskomitee otsusega nr 191/1999[3] lepingu V ja VIII lisas Liechtensteini suhtes uued valdkondlikud kohandused,[4] milles käsitletakse ainult Liechtensteini elama asumist. (5) Liechtensteini Eurese tegevuses osalemist käsitlevat reservatsiooni enam ei kohaldata. (6) Seetõttu tuleks muuta lepingu protokolli nr 31, et Liechtenstein saaks alustada osalemist Eurese tegevuses 1. jaanuaril 2007, ON TEINUD JÄRGMISE OTSUSE: Artikkel 1 Lepingu protokolli nr 31 artikli 15 lõike 4 tekst asendatakse järgmisega: „Eespool esitatud lõikeid 1–3 kohaldatakse Liechtensteini suhtes alates 1. jaanuarist 2007.“ Artikkel 2 Käesolev otsus jõustub päeval pärast seda, kui EMP ühiskomitee saab viimase teate vastavalt lepingu artikli 103 lõikele 1.* Otsust kohaldatakse alates 1. jaanuarist 2007. Artikkel 3 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, EMP ühiskomitee nimel eesistuja EMP ühiskomitee sekretärid [1] ELT L … [2] EÜT L 58, 27.2.1997, lk 50. [3] EÜT L 74, 15.3.2001, lk 29. [4] Muudetud lepinguga Tšehhi Vabariigi, Eesti Vabariigi, Küprose Vabariigi, Ungari Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi osalemise kohta Euroopa Majanduspiirkonnas (ELT L 130, 29.4.2004, lk 11). * [Põhiseadusest tulenevad nõuded on nimetatud.] [Põhiseadusest tulenevaid nõudeid ei ole nimetatud.]